Omapulo Ombimbiliya Akumbululwa
Oityi tuesukisila okuhinangela ononkhia mba Jesus?
Ononkhia mba Jesus mbakolela unene. Wankhile opo akondole ovanthu komuenyo uhapu. Ovanthu kavatungilwe neyembelo liokulinga ovipuka ovivi, ine opo vavele, nokunkhia. (Gênesis 1:31) Mahi, onkhali yanyingila mouye mokonda yomulume wo tete, Andau. Jesus aave omuenyo wae opo etuyovole konkhali, no kononkhia.
Huku walekesa okuti una oluembia olunene nonthue etyi atuma Omona wae pano pohi opo etunkhile. (1 João 4:9, 10) Jesus watumine ovalongwa vae opo vahinangele ononkhia mbae, otyipito tyimwe tyihepuiya, pakala ombolo novinyu. Okulinga otyipuka otyo omanima aeho, otyilekeso tyokuti tuapanda oluembia lwa Huku, no lwa Jesus.
Olie una okulia kombolo no kovinyu?
Etyi Jesus apopila ovalongwa vae otyikando tyo tete opo vahinangele ononkhia mbae, wapopile konthele yomphango imwe. (Mateus 26:26-28) Omphango oyo, yaikula ondyila opo ovalongwa ovo, novanthu ovakuavo vehehi vakakale onohamba, novanakwa kumwe na Jesus keulu. Namphila ovanthu ovanyingi vakala pehinangelo liononkhia mba Jesus, mahi valia kombolo nokunwa kovinyu, o vokukahi vala momphango oyo.
Momanima ehungi po 2.000, Jeova ukahi nokuholovona vana mavakakala onohamba. (Lucas 12:32) Kavehi, okuveeleka na vana ma vakakala apeho pano pohi.
umb_Latn kmb_Latn umb_Latn umb_Latn umb_Latn umb_Latn tso_Latn